**Прилог 3.**

Део 1.
Листа А: максимално дозвољене вредности садржаја VOC у премазима (боје и лакови) који се наносе на зграде, њихову опрему и уградне делове

|  |  |  |  |
| --- | --- | --- | --- |
| Ознакаподкатегорије | Подкатегорија премаза | Базапремаза | Максимално дозвољене вредности садржаја VOC (g/l)\* |
| Фаза Ioд 1.6.2012. | Фаза IIoд 1.12.2013. |
| а | мат премази за унутрашњезидове и таванице | WBSB | 75400 | 3030 |
| б | сјајни премази за унутрашње зидове и таванице | WBSB | 150400 | 100100 |
| в | премази за спољашње минералне зидне подлоге | WBSB | 75450 | 40430 |
| г | унутрашње/спољашње завршне и заштитне боје за дрво, метал и пластику | WBSB | 150400 | 130300 |
| д | унутрашњи/спољашњи завршни лакови и лазурни премази за дрво | WBSB | 150500 | 130400 |
| ђ | танкослојни лазурни премази за дрво | WBSB | 150700 | 130700 |
| е | основни премази | WBSB | 50450 | 30350 |
| ж | везивни основни премази | WBSB | 50750 | 30750 |
| з | једнокомпонентни премази | WBSB | 140600 | 140500 |
| и | двокомпонентни премази | WBSB | 140550 | 140500 |
| ј | вишебојни премази | WBSB | 150400 | 100100 |
| к | декоративни премази | WBSB | 300500 | 200200 |
| \*g/l | Припремљен за коришћење |  |  |  |

Листа Б: максимaлно дозвољене вредности садржаја VOC у средствима и премазима за репарацију друмских возила

|  |  |  |  |
| --- | --- | --- | --- |
| Ознака подкатегорије | Подкатегорија средства и премаза | Врста средства и премаза | Максимално дозвољене вредности садржаја VOC (g/l)\*од 1.6.2012. |
| a | средства за припрему и чишћење | ПрипремниПре-чистачи | 850200 |
| б | кит | Сви типови | 250 |
| в | основни премаз | Предлак, општи и основни премаз за метале*wаsh primer* | 540780 |
| г | завршни премаз | Сви типови | 420 |
| д | посебни завршни премази | Сви типови | 840 |
| \*g/l | Припремљен за коришћење |  |  |

Део 2.
Дефиниције подкатегорија премаза (боје и лакови) који се наносе на зграде, њихову опрему и уградне делове

а) *Мат премази за унутрашње зидове и таванице* су премази за наношење на унутрашње зидове и таванице са степеном сјаја мањим или једнаким (≤) 25 под углом од 60º.

б) *Сјајни премази за унутрашње зидове и таванице* су премази за наношење на унутрашње зидове и таванице са степеном сјаја већим од (>) 25 под углом од 60º.

в) *Премази за спољашње минералне зидне подлоге* су премази за наношење на спољашње бетонске, малтерисане или зидове од цигала.

г) *Унутрашње/спољашње завршне и заштитне боје за дрво, метал или пластику* су премази који стварају заштитни и завршни мат филм. Ови премази су намењени како за дрвене тако и за металне и пластичне подлоге. Ова подкатегорија укључује и основне и међуслојне премазе.

д) *Унутрашњи/спољашњи завршни лакови и лазурни премази за дрво* су премази намењени за завршни слој, који граде провидан или полупровидан филм за декорацију и заштиту дрвета, метала и пластике. Ова подкатегорија укључује и мат лазурне премазе за дрво. Мат лазурни премази за дрво су премази који граде мат филм за декорацију и заштиту дрвета од временских утицаја као што је дефинисано у стандарду SRPS ISO ЕN 927-1.

ђ) *Танкослојни лазурни премази за дрво* су премази који имају просечну дебљину филма мању од 5 μм (у складу са стандардима SRPS ISO EN 927-1:1996 и SRPS ISO 2808: 1997, метода 5А).

е) *Основни премази* су премази који имају својство да попуњавају поре и штите, а наносе се на дрво или зидове и таванице.

ж) *Везивни основни премази* су премази намењени за учвршћивање слабо везаних површинских честица или за повећање хидрофобности површине и/или за заштиту дрвета од плаветнила узрокованог деловањем гљивица.

з) *Једнокомпонентни премази* су премази базирани на материјалу који има својство да формира филм. Примењују се у случајевима када се захтевају специфичне карактеристике премаза, и то као основни и завршни премази за пластику, основни премази за челичне површине, основни премази за реактивне метале као што су цинк и алуминијум, премази антикорозивне заштите, премази за подове било да су у питању дрвени или бетонски подови, антиграфитни премази, самогасиви премази и премази који испуњавају хигијенски стандард у индустрији хране и пића и у здравственој служби.

и) *Двокомпонентни премази* су премази намењени за исту примену као и једнокомпонентни премази само уз додатак друге компоненте (нпр. терцијарни амин) пре употребе.

ј) *Вишебојни премази* су премази који дају ефекат две или више боја одмах након првог наношења.

к) *Декоративни премази* су премази који дају посебне естетске ефекте и наносе се преко посебно припремљених, већ обојених, подлога или основних премаза и накнадно се обрађују посебним алатима у току периода сушења.

Дефиниције подкатегорија смеша (средстава и премаза) које се користе за репарацију друмских возила или њихових делова при поправљању, конзервацији или декорацији ван производних погона

а) *Средства за припрему и чишћење* су производи намењени за уклањање старих премаза и рђе, било хемијски или механички, или за припрему подлоге за наношење новог премаза. У њих спадају:

*– средства за припрему* која укључују средства за чишћење алата (производи за чишћење пиштоља за прскање и остале опреме), средства за скидање боје, одмашћивачи (укључујући антистатике за пластику) и средства за скидање силикона;

*– средство за чишћење* је смеша намењена за одстрањивање површинских нечистоћа током припреме за наношење премаза.

б) *Кит* је смеша која се наноси у дебљем слоју за попуњавање дубљих површинских неправилности пре наношења предлака.

в) *Основни премаз* је било који премаз који се наноси директно на метал или постојеће премазе пре наношења следећег премаза са наменом да заштити материјал од корозије, и то:

– *Предлак* је премаз намењен за наношење пре завршног премаза са задатком да повећа отпорност према корозији, обезбеди адхезију завршног премаза и поспеши формирање уједначеног завршног премаза попуњавањем мањих неравнина;

– *Општи основни премаз за метале* је премаз намењен за примену као основни премаз који поспешује адхезију и попуњава шупљине. Користи се као: подлога за наношење новога премаза; основни премаз за пластику, мокро на мокро; премаз који не захтева брушење и може се наносити у спреју;

*– Wаsh primer* је премаз који садржи најмање 0,5% масеног удела фосфорне киселине и наноси се на металне површине да би се обезбедила отпорност на корозију и адхезија. Користи се приликом заваривања као кисели раствор за галванизиране и поцинковане површине.

г) *Завршни премаз* је сваки обојени премаз намењен за примену у једном слоју или у више слојева, са циљем да обезбеди сјај и трајност премаза. Укључује обојене и безбојне завршне премазе:

– *Обојени завршни премаз* је обојени премаз намењен да обезбеди боју и жељени оптички ефекат, али не да да сјај и површинску отпорност обојеном материјалу;

– *Безбојни завршни премаз* је провидан премаз намењен за постизање коначног сјаја и отпорности премаза.

д) *Посебни завршни премази* су премази намењени за наношење као завршни премази са посебним ефектима као што су: ефекат перли или металик ефекат, који се наносе у једном слоју, високо квалитетни обојени и безбојни премази (нпр. отпорни на гребање и флуоровани безбојни премази), рефлективни премази; завршни текстурни премази (нпр.*hammer*-ефекат), боје против клизања, боје за подстрој возила, премази отпорни на хабање песком, унутрашњи завршни премази; и боје у спреју (аеросоли).